***Дәреснең темасы:* “Тартык [с] авазы һәм С,с хәрефләре”**

**(*1 нче класс татар төркеме)***

Әлмәт шәһәре муниципаль автономияле белем бирү учреждениесе - 2 нче лицееның

I квалификацион категорияле

татар теле һәм әдәбияты укытучысы

**Хәбибуллина Резеда Алик кызы**

**18 нче ноябрь, 2013 ел**

****

**Тема: “Тартык [с] авазы һәм С, с хәрефләре”.**

**Максат:**Укучыларны [с] авазы һәм С,с хәрефләре белән таныштыру, уку күнекмәләрен формалаштыру, логик фикерләү, хәтер, игътибарны үстерү өчен шартлар тудыру, ачык һәм төгәл җавап бирергә өйрәтү.

**Җиһазлау:** Рус телендә урта гомуми белем бирү мәкт. 1 нче с-фы өчен дәреслек (татар телендә сөйләшүче балалар өчен) / Ф.Ш Гарифуллина. - Казан: Мәгариф, 2012. Такта, интерактив такта.

**Дәрес барышы:**

**1. Оештыру вакыты** (Уңай психологик халәт булдыру).

- Хәерле иртә, укучылар! Утырыгыз!

**2. Актуальләштерү.** Үткән дәрестә үтелгән материалны кабатлау.

- Әйдәгез “Кем тизрәк?” уенын уйнап алабыз.Менә сезгә хәрефләр бирәм.

 Алардан иҗекләр ясагыз.(АС,ҮС,ӨС һ.б)

- Яхшы.Әфәрин.

 - Бу нәрсә? (Алма, суган, кишер,бәрәңге, сарымсак). Дөрес.

- Ә кайсы яшелчәләр, без өйрәнмәгән хәрефкә башланды? ( суган, сарымсак).

- Нинди хәрефкә башлана бу сүзләр?(С хәрефенә)

-Ә без тагын нинди тәмле ризык белән иртән чәй эчәбез?( сыр).

**3**. **Уку мәсьәләсе кую ситуациясе.**

-Бик яхшы.

- Безнең дәрескә песи килде.Әйдәгез ана исем бирик(Барсик).

Игътибар укучылар,экранга карыйбыз.Ул безгә нинди яңа хәреф алып килгән?(С хәрефе).

Курчак та килгән бит кунакка.

Минем исемем – Сара, ди курчак. Мин нинди? (Матур,чибәр,.........)

Мин сезгә рәсем алып килдем .Рәсемдә без кемне күрәбез? (сыер,сөт,кабак,песи,слива)

Тагын нәрсә күрәбез?( сарык үлән ашый)

Сыер нишли? һ.б сорауларга укучылар җавап бирәләр.

Ә хәзер күзләрне йомдык,текстны тыңлыйбыз.(Укытучы текстны үзе укый).

Сүзлек белән эш.

Укытучы сүзләрнең мәгънәсен аңлата (сәләтле,мандалина,тату,аларны)

Физминутка. Бер укучы чыгып, песи белән бәйле физминутка үткәрә.

**4. Уку мәсьәләсен адымлап чишү.**

-Сез класста ничек яшисез? (дус)

-Дусларың күпме?(күп)

- Ә текстта дусларым кем?

-Муса нинди?

-Муса нинди коралда уйный?

-Сара, Сәрия нишли?

2)Сүзләрдәге хәрефләрнең урыннарын алыштырып,яңа сүзләр төзү.

32451

Тасма------

3)Шәмсия Җиһангирова шигырен укытучы сәнгатьле укый.

-Сезнең сыер күргәнегез бармы?

-Ул нәрсә бирә?(сөт)

-Кем сөт ярата? Ул нинди?(тәмле,...)

**5.** **Рефлексия, бәяләү этабы**.

Рефлексия(Укучылар бер – берсенә сораулар бирәләр,бер – берсен бәялиләр)

 Табышмак укып, җавабын әйтәләр. Укытучы төсле карточкалар тарата.

Нинди хәреф белән таныштык? С хәрефенә башланган кош исемен әйтегез?(сандугач)

- Әфәрин.

- Сау булыгыз.